Londonning ICE Futures birjasi va Nyu-York tovar birjasida (NYMEX) neft narxlari ko‘tarildi. Nyu-York birjasida WTI markasidagi neftning aprel oyi fyucherslari 0,95 foizga o‘sib, 1 barreli uchun 40,56 dollarni tashkil qilmoqda. Londondagi birjada esa Brent neftining may oyi fyucherslari 1,58 foizga qimmatlab, 1 barreli uchun 42,1 dollarga yetgan. Bu o‘zgarishlar esa rubl kursini mustahkamlagan. Moskvada dollarning rublga nisbatan kursi 38 kopeykaga pasayib, 1 dollar 67,74 rublni tashkil qilmoqda. Ayni vaqtda Moskvada 1 yevro narxi 76,34 rubl (-78 kopiya). Neft narxi qatorasiga ikkinchi kun oshishiga AQShda xom ashyo qazib chiqarish hajmi pasaygani haqida ma’lumotlar va aprel oyi o‘rtalarida Qatar poytaxti Dohada neft ishlab chiqaruvchi davlatlar uchrashuvi kutilayotgani sabab bo‘lmoqda.